Source: https://issuu.com/amnesty2013/docs/because_of_who_i_am_hu_nik
Timestamp: 2016-12-05 04:36:02
Document Index: 24685715

Matched Legal Cases: ['bíróság\n', 'bíróság ', 'bíróság ', 'Bíróság\n', 'bíróság ', 'bíróság ', 'bíróság ']

A gyűlölet-bűncselekmények természete by Amnesty International - issuu
A GYŰLÖLETBŰNCSELEKMÉNYEK
„Fel akartak négyelni azért, aki vagyok: egy kissé
férfias arcú transznemű.”
Habár a leszbikus, meleg, biszexuális, transznemű és interszexuális emberek helyzete az utóbbi években, néhány
európai országban javult, és van, ahol az azonos neműek kapcsolata, sőt házassága is elfogadott, ennek ellenére
az előítélet, a diszkrimináció és a gyűlölet-bűncselekmények még mindig jelen vannak a társadalomban.
A diszkrimináció, az előítélet és az erőszak miatt Európában még mindig sok ember titkolja nemi identitását vagy
szexuális irányultságát családja, barátai és kollégái elől. Az Európai Unió Alapjogi Ügynöksége által az EU-ban
végzett felmérés szerint az LMBTI emberek 70%-a nyilatkozott úgy, hogy jelenleg is érik támadások, és gyakran
bántják a munkahelyen, iskolában nemi identitása vagy szexuális irányultsága miatt.
Az LMBTI embereket bárhol érheti erőszak: az utcán, szórakozóhelyeken és klubokban, még otthon is a
családtagok részéről. Az AGEDO, a Palermóban élő LMBTI fiatalok szüleinek segítséget nyújtó szervezet tud olyan
esetekről, amikor tiniket szexuálisan molesztáltak rokonaik, ágyhoz kötötték, vagy elűzték őket otthonról, de
előfordult az is, hogy „boszorkányok” segítségével igyekeztek megváltoztatni a fiatal szexuális irányultságát vagy
nemi identitását.
A nemi identitás és a szexuális irányultság miatt elkövetett
erőszakos cselekmények széles körben ismertek, de pontos
számadat nem áll rendelkezésre.
Az FRA (European Union Agency for Fundamental Rights)
adatai szerint négy LMBTI emberből egyet már
megfenyegettek vagy megtámadtak az elmúlt 5 évben.
Sajnálatos módon csak kevés európai ország gyűjt adatokat a
homofób és transzfób bűncselekményekről. Az OSCE
(Organization for Security and Co-operation in Europe) szerint
13 Európai Uniós ország rendelkezik a homofób indokból
elkövetett bűncselekményekről szóló nyilvántartással, de csak
5 ország vezet nyilvántartást a transzfób bűncselekményekről. 2011-ben csak 4 ország adott erre vonatkozó
információt az OSCE Demokratikus Intézmények és Emberi Jogok Irodája részére. A gyűlölet-bűncselekményeknek
jellemzően igen káros, hosszú távú hatása van az áldozatokra. Félelemmel teli közeget teremtenek az LMBTI
emberek, csoportok és közösségek körül. Ha az állam nem ítéli el az elkövetőket, ez igen erős bizalmatlanságot
szül a hatóságokkal szemben. Annak érdekében, hogy a hatóságok eredményesen tudjanak fellépni a szexuális
irányultság és nemi identitás miatt elkövetett gyűlölet-bűncselekmények ellen, több területen is fejlődniük kell.
Jelenleg számos EU-tagországban tapasztalhatóak joghézagok, mivel ezen bűncselekmények feltárása, és bíróság
elé vitele során a gyűlölet típusú indítékok bizonyítása gyenge lábakon áll. Az áldozatok csak csekély
támogatásban részesülnek, ennek következményeként nem tesznek feljelentést a rendőrségen, így számos elkövető
büntetlen marad. A nyilvántartás segítségével sokat lehetne a helyzeten javítani. Az adatszolgáltatás információt
nyújt az adott országban előfordult szexuális irányultság és nemi identitás alapú gyűlölet-bűncselekményekkel
kapcsolatban, és számos ajánlást is megfogalmaz úgy a nemzeti hatóságok, mint az EU számára.
Miért lényeges a gyűlölet indíték?
A gyűlölet-bűncselekmények olyan bűncselekmények,
amikor a bűncselekmények elkövetésének indoka a
kiszemelt személyek valamely társadalmi csoporthoz való
vélt vagy valós tartozása. Legtöbbször ilyen indok a faji,
etnikai, vallási hovatartozás, szexuális orientáció vagy
nemi identitás. Ez a diszkriminatív jelleg különbözeti
gyűlölet-bűncselekményt
bűncselekménytől, ezért döntő erejű a bűncselekmény
indítékának feltárása a nyomozás során. Ez nem mindig
könnyű, különösen akkor, amikor a gyűlölet indoka nem
egyértelmű, vagy az áldozatot többféle indokból
támadták meg. Az Emberi Jogok Európai Bírósága
megjegyzi, hogy az efféle motiváció felfedésének meghiúsulása ahhoz vezet, hogy a bíróság nem képes
megkülönböztetni egymástól alapvetően eltérő helyzeteket, így a diszkrimináció tilalmát nem lehet betartatni. A
gyűlölet motivációk beazonosítása lehetővé teszi a statisztikai adatok begyűjtését, és olyan hatékony stratégiák
kifejlesztését, amelyek segítségével a jövőben eredményesen harcolhatnak a gyűlölet-bűncselekmények ellen. A
hatékonyabb stratégiák és a hatósági dolgozók pontosabb tényfeltáró munkája visszaadná az önbizalmat a
diszkriminált csoportoknak, visszatérne az az államba vetett bizalmuk is, és újra hinnének abban, hogy az állam
meg akarja és meg is tudja védeni őket. Ez bátorítólag hatna az irányba, hogy bűncselekmény esetén megtegyék
az első lépést, és feljelentést tegyenek a rendőrségen.
Ana, Görögország
A másság vállalása gyakran diszkriminációhoz vagy akár erőszakhoz vezet. A 25 éves, transznemű Ana Athénben
egy középfokú esti iskolában tapasztalta meg a zaklatást és erőszakot. 2012 júniusában Anát két férfi
megtámadta, benzint öntöttek rá, és fel akarták gyújtani az iskola épülete előtt. A mostani iskolakezdéskor az új
igazgató először nem volt hajlandó Adát felvenni abban az esetben, ha továbbra is fiúként viselkedik. Ám végül
felvette, és hordhat olyan ruhákat, amelyek kifejezik nemi identitását, de továbbra is szenved társai zaklatásától
és fenyegetéseitől.
„A szexuális irányultság és nemi identitás miatt elkövetett gyűlölet-bűncselekményekkel kapcsolatos joghézagok
hátráltatják a rendőrség és a bűnüldöző szervek munkáját.” Francesco Messineo, ügyész, Palermo, Olaszország.
A vélt vagy valós szexuális irányultság és nemi identitás miatt elkövetett erőszak gyűlölet-bűncselekmény. Az ilyen
támadások számos emberi jogot sértenek, többek közt az élethez való jogot, a fizikai integritáshoz való jogot, az
embertelen bánásmóddal szembeni szabadság jogát, és a diszkriminációmentes élethez való jogot.
A nemzetközi jog alapján a kormányoknak kötelességük harcolni a gyűlölet-bűncselekmények ellen, beleértve a
szexuális irányultság és nemi identitás alapúakat is. El kell fogadniuk a gyűlölet-bűncselekményeket tiltó
törvényeket, és a bűnüldöző hatóságoknak bíróság elé kell állítani az elkövetőket.
Európa legtöbb országában egy-egy bűncselekmény megítélésekor vagy a gyűlölet indítékot súlyosbító
körülményként veszik számba, vagy a gyűlölet indítékból elkövetett bűncselekményt a bűncselekmények egyik
speciális fajtájának tekintik. Van, ahol ezek kombinációját alkalmazzák.
Ugyanakkor számos ország, melyeket a 6. oldal táblázata tartalmaz, még nem fogadott el határozott törvényt a vélt
vagy valós szexuális irányultság és nemi identitás miatt elkövetett gyűlölet-bűncselekményekre. Hasonló joghézag
előfordul az EU-s jogban is.
Joghézagok az EU jogalkotásban
A homofób és transzfób gyűlölet-bűncselekményekkel szembeni védelem hiánya néhány Európai Uniós
Büntető Törvénykönyv 162., 163. és 165. §: Valamely személy vagy személy vagyontárgya ellen elkövetett erőszak
vagy csoportos erőszak, amelyben a faji, vallási, nemzetiségi hovatartozás vagy a politikai meggyőződés a támadás
egyedüli indoka.
Büntető Törvénykönyv 219., 221., 222. és 257. §: Néhány támadás – úgy, mint emberölés, testi sértés vagy
károkozás esetén az áldozat faji, etnikai hovatartozása vagy politikai meggyőződése súlyosbító körülményként
értékelhető az ítélethozatal során.
196§: A nemzetiségi hovatartozás, származás, vallás és politikai meggyőződés alapú gyűlölet-bűncselekmények
külön típusba sorolható bűncselekmények.
Büntető törvénykönyv: Nincs a gyűlölet-bűncselekményekkel kapcsolatos rendelkezés vagy nyilvántartás. A
gyűlölet-bűncselekmény a politikai indokból elkövetett bűncselekmények egyik alkategóriája. Kétfajta gyűlöletbűncselekményt különítenek el: idegengyűlöletből és antiszemita indokból elkövetett bűncselekmények.
Büntető Törvénykönyv 48. cikkely: A rasszista indok az elkövetett bűncselekmény megítélésekor súlyosbító
körülménynek számít
Hasonló hiányosságok fedezhetőek fel az EU-s tagállamokkal szomszédos országok törvényhozásában, Ukrajnában
és Moldovában vagy a jelölt országokban, úgy, mint Törökország, Macedónia vagy Montenegró.
1975. október 13-i 654-es törvény (utólag módosítva 1989-ben, 1993-ban és 2006-ban): A faji, etnikai, vallási
és nemzetiségi hovatartozás miatt elkövetett erőszak vagy erőszakos támadás külön típusba sorolható
bűncselekmény. Minden egyéb bűncselekmény elkövetése során a faji, etnikai, vallási vagy nemzetiségi
hovatartozás súlyosbító körülménynek számít.
Az erőszak vagy ösztönző erőszak, melynek alapja a faji, etnikai, nemzetiségi vagy vallási hovatartozás, külön
bűncselekmény Olaszországban. Ugyanakkor ugyanezen bűncselekmények, ha nemi identitáson vagy szexuális
irányultságon alapulnak, nem minősülnek gyűlölet-bűncselekménynek. Amikor egyszerű vagy különösen kegyetlen
módon elkövetett bűncselekményről van szó, a büntető törvénykönyv „általános súlyosbító körülményként” kezeli
ezt az indítékot. (Büntető törvénykönyv 61.§). Nagyon ritkán értékelik a homofób vagy transzfób gyűlöletbűncselekményeket súlyosbító körülményként. A rendőrségnek nem feladata a nemi identitáson vagy szexuális
irányultságon alapuló motiváció vizsgálata a nyomozás során, és az sem, hogy a feljelentés befogadásakor
hivatalos nyilvántartást vezessenek ezekről az állítólagos indítékokról. A vádemelés során az ügyészek nem
kötelesek ezeket az indítékokat figyelembe venni, és a bírák sem kötelesek számba venni az ítélethozatal során.
Az utóbbi években a Parlament több alkalommal visszadobta azokat a módosító indítványokat, amelyek a nemi
identitáson és szexuális irányultságon alapuló bűncselekmények jelenlegi jogszabályi kereteit kiszélesítették volna.
Az új törvényről szóló vita 2013 júniusában kezdődött, és jelenleg is tart. A Belügyminisztérium OSCAD szerve
2010 és 2013 márciusa között összesen 40 esetben állapította meg, hogy a gyűlölet-bűncselekményt a fentebb
említett indokból követték el. A Gay Segélyvonal civil szervezet, amely ingyenes jogi és pszichológiai tanácsadást
nyújt a diszkrimináció és erőszak áldozatainak, 750 olyan ügyről tud 2011-ben, amelynek célpontjai LMBTI
emberek voltak. A Transgender Europe szerint 2008 és 2013 márciusa között 20 transznemű egyén vált
gyilkosság áldozatává.
2012. február 14-én Michelle, a fiatal transznemű nőt több ember súlyosan megverte egy klubban Cataniában. Az
egyik támadó flörtölni próbált vele a táncparketten. Ám amikor Michelle elutasította közeledését, és a férfi
szembesült férfias hangjával, „Oh, te buzi vagy” felkiáltással arcul ütötte. Michelle azt mesélte az AI-nek, hogy
ezután legalább 10 ember kezdte őt ütni és rugdosni, miközben megalázó megjegyzésekkel illették, például
ilyenekkel: „Gusztustalan! Te nem nő, hanem férfi vagy! Egy buzi vagy!” A támadás során Michelle komoly
sérüléseket szenvedett. A támadás után feljelentést tett a rendőrségen, kiemelve, hogy nemi identitása miatt
támadták meg. A megalázó gyalázkodást, valamint a támadást magát is rögzítették a feljelentésben. Egy támadót
azonosítottak. A tárgyalás még nem kezdődött el, de azt már tudni, hogy a transzfób gyűlöletmotiváció a büntető
törvényhozás hiányosságai miatt nem fog megjelenni sem a vádban, sem a várható ítéletben.
„Egy évvel a támadás után még mindig nem tudok úgy kimenni az utcára, hogy ne fordulnék többször hátra.
Félek, hogy valaki jön a hátam mögött, és meg akar támadni. Még mindig sokk alatt állok, és rémálmaim vannak.”
A gyűlölet-bűncselekmények a diszkrimináció különösen kegyetlen megnyilvánulásai. Az állami törvénykezésnek
jól értelmezhető válaszokat kéne adnia ezekre a bűncselekményekre, olyanokat, amelyek megszüntetik a
diszkriminációt és a jogegyenlőséget veszik alapul. Az, hogy a gyűlölet-bűncselekmények diszkriminatív
motivációit a hatóságok megfelelően kivizsgálják, és úgy a politikai vezetők, mint a hatóságok nyilvánosan elítéljék
ezeket, nemcsak azért fontos, hogy a jövőben hatékonyabban meg tudják előzni ez ilyen jellegű
bűncselekményeket, hanem azért is, hogy felvegyék a harcot a diszkrimináció által közvetített, egyes személyeket,
csoportokat és az egész társadalmat romboló üzenetek ellen. Az állami intézményeknek biztosítaniuk kell, hogy a
feltételezett gyűlölet-bűncselekmények kivizsgálása szakszerű, haladéktalan és pártatlan legyen. Valamennyi
állítólagos gyűlölet motivációt figyelembe kell venni a nyomozás és a vádemelés során. Az EU több tagállamában
nem teljesülnek a fenti feltételek. A nyomozó hatóságoknak meg kell tenniük mindent annak érdekében, hogy
alátámasztó bizonyítékokat. Még olyan esetekben
is, amikor az áldozat nem jelöl meg ilyen jellegű
indítékot. A rendőröknek és az ügyészség
munkatársainak megfelelő tréningen kell részt
venniük, hogy képesek legyenek felismerni a
gyűlölet-bűncselekményeket, le tudják jegyezni,
és kezelni tudják az ehhez kapcsolódó
Stefanos, Görögország
2012. augusztus 28-án kora reggel Stefanos egy barátjával Athénban, az Omonia tér közelében sétált. Két férfi
ment oda hozzájuk, és megkérdezték tőlük, hogy melegek-e. Mondták, hogy igen. A férfiak erre azt válaszolták,
nézzétek meg, mi fog történni, és elmentek. Néhány perccel később elkapták Stefanost és barátját, lelökték a
földre, és folyamatosan ütlegelték és rugdosták őket, közben vég nélkül szidalmazták őket azért, mert
homoszexuálisok. Stefanosnak még a földön fekve sikerült felhívnia a rendőrséget. A rendőrök néhány percen
belül kiértek. Stefanos jelentette, hogy homofób bűncselekmény áldozata. A rendőr megkérdezte, hogy ez mit
jelent. Annak ellenére, hogy voltak tanúk, többek között a közeli hírlapárus, a rendőrség nem kérdezte meg őket a
történtekről. „Ki sem szálltak a kocsiból”. Ezután a rendőrök azt mondták, hogy tegyenek feljelentést a közeli
rendőrőrsön, de nem vitték oda őket. Az őrsön dolgozó rendőr is megkérdezte, hogy mit jelent a homofób
bűncselekmény. Stefanos éberségének köszönhetően, és hogy nem szégyellte szexuális beállítottságát, a rendőrök
lejegyezték a homofób motivációt. Valójában az ezzel kapcsolatos információgyűjtés, a bűncselekmény pontos
leírása és rögzítése, ideértve az áldozatok által vélt indokokat is, a rendőrség feladata. A jelentés tartalmazta a
homofób motivációt. „Azt akartam, hogy a támadás homofóbként kerüljön regisztrálásra, mert tudom, hogy fontos,
hogy nyoma legyen az indítéknak” – mondta Stefanos. 2012. szeptember 4-én Stefanos magánindítványt nyújtott
be ismeretlen tettes ellen. A panaszban kitért a térfigyelő kamerákra is, melyek rögzítették az eseményeket.
Stefanos ügyvédje elérte, hogy a rendőrség megőrizze a felvételeket, melyeket normális esetben 7 nap után
törölnek. Az ismételt kérelmek ellenére sem Stefanos, sem az ügyvédje nem kapott információt a nyomozás
állásáról, ide értve azt is, hogy a felvételeket egyáltalán megvizsgálták-e.
A görög Büntető Törvénykönyv 66. törvénycikke éveken át tartalmazta az áldozat származásához vagy szexuális
orientációjához kapcsolódó indítékot, mint súlyosító körülményt. 2013 márciusában kiegészítették ezt a részt, így
a törvény jelenleg a nemi identitáshoz kapcsolódó indítékot is magában foglalja.
Helyi civil szervezetek kifogásolják, hogy a gyakorlatban a
nyomozás és büntető eljárás során a rendőrség és az
igazságszolgáltatási hatóságok rendszeresen elmulasztják
figyelembe venni a feltételezhető gyűlölet motivációt. A 2012
decemberében létrehozott speciális rendőrségi szervek és a
helyi rendőrörsök hozzájárulhatnak a probléma megoldásához,
ám ezeket az egységeket a faji alapon elkövetett
bűncselekmények üldözésére állították fel, figyelmen kívül
hagyva az egyéb súlyosbító körülményt jelentő indítékokat, mint
például a szexuális orientáció vagy nemi identitás elutasítása.
2013-ban a Rasszista Erőszakot Feljegyző Hálózat (Network for
Recording Racist Violence) nemzeti civil szervezet elkezdett adatokat gyűjteni olyan gyűlölet-bűncselekményekről,
amelyeknek indítéka a szexuális orientáció és nemi identitás elutasítása volt. Máig két esetet rögzítettek.
Hivatalos adat a homofób vagy transzfób gyűlölet-bűncselekményekkel kapcsolatban nem áll rendelkezésre.
Pavla, Horvátország
2010. január 30-án Pavla szórakozni ment a barátaival. Egy férfi flörtölni próbált vele, majd egyértelmű szexuális
ajánlatot tett neki. Pavla közölte, hogy leszbikus. Amikor távozott a helyről, a férfi kint várta öt másik ember
társaságában. Pavlát a férfi durván sértegette, majd fizikailag is bántalmazta. Többször fejen rúgta és teste egyéb
részeibe is belerúgott. A támadó férfi csak akkor fogta menekülőre, amikor Pavla egyik barátja kijött a bárból, és
egy fegyvernek látszó tárggyal megfenyegette.
Az esettel kapcsolatban Pavla feljelentést tett a rendőrségen, a homofób indítékot is megemlítve. Kórházba
szállították, és ellátták fej- és arcsérüléseit, majd orvosi megfigyelés alatt tartották órákon át. A támadást követő
hónapok során Pavla újra és újra megpróbált információt gyűjteni az ügyével kapcsolatban, számos alkalommal
bement az rendőrségre.
“Minden egyes alkalommal, amikor kapcsolatba léptem a rendőrséggel, hogy információhoz jussak,
viselkedésükkel azt éreztették velem, hogy nem veszik komolyan a feljelentésemet, és le akarnak rázni…”
Annak ellenére, hogy a horvát jogszabályok világosan fogalmaznak a gyűlölet-bűncselekményekkel kapcsolatban –
amelyek motivációja rasszista jellegű, beleértve a szexuális orientáció elutasítását –, a Pavlát ért támadás mögötti
húzódó, homofób indítékot nem rögzítette a rendőrség. Megtámadása kisebb vétségként lett elkönyvelve, bár más
esetekben már előfordult, hogy a szexuális orientáció által motivált erőszakot komolyabb bűncselekményként
A rendőrség jegyzőkönyvében az áll, hogy a gyanúsított ittas volt, ezért támadta meg Pavlát. Az Elsőfokú Bíróság
júniusban megbírságolta a támadót, de nem vették figyelembe a homofób indítékot. Mivel az esetet kisebb
vétségnek minősítették, így ebben az esetben semmilyen gyűlölet-bűncselekményekre vonatkozó jogszabály nem
volt alkalmazható.
Pavlát egyáltalán nem tájékoztatták a támadója elleni jogi eljárással kapcsolatban. Hónapokkal később szerzett
tudomást arról egy ügyvéd támogatásának köszönhetően, hogy támadója ellen vádat emeltek, és bűnösnek találták
kisebb vétség vádjában.
A horvát Büntető Törvénykönyv szerint a gyűlölet-bűncselekmények olyan bűncselekmények, melyek elkövetésének
alapja egy egyéni jellemvonás. 2006 óta a szexuális orientáció, 2013 januárja óta, amikor az új Büntető
Törvénykönyv hatályba lépett, a nemi identitás is szerepel a egyéni jellemvonásokat tartalmazó listán.
2011 óta az eljárásrend meghatározza a nyomozati szakasz információgyűjtési szabályait, és koordinálja a
bűnüldöző, bírósági és kormányzati hatóságok kommunikációját.
A pozitív fejlemények ellenére a gyűlölet-bűncselekmények továbbra sincsenek következetesen kezelve. Egyes
esetekben a rendőrök a fizikai erőszakot kisebb vétségként kezelik, ám ilyenkor a gyűlölet jellegű indíték
figyelembe vételére a vonatkozó jogszabályok nem nyújtanak lehetőséget.
A gyűlölet-bűncselekményekről indíték alapján lebontott, hivatalos adatokat az Emberi Jogok Kormányhivatala
gyűjt. Néhány homofób gyűlölet-bűncselekményt rögzítettek már. 2011-ben regisztrálták a legtöbb, 45 esetet, de
a kiugró számadat mögött a spliti Pride-on történtek húzódnak meg.
A jelentések akadályozása
Az EU FRA jelentése szerint a homofób és transzfób zaklatásos vagy erőszakos esetek 80%-át nem jelentik be a
rendőrségen, az áldozatok félnek az újabb támadásoktól, és az intézményekre jellemző homofób és transzfób
ellenállás miatt is inkább hallgatnak.
Az államok nem tesznek semmit a gyűlölet-bűncselekmények megelőzése érdekében, elmulasztják az esetek
kivizsgálását, és a bűnösök bíróság elé állítását. Ezzel aláássák az LMBTI emberek államba vetett bizalmát.
Közösség tagjai nem látják, hogy az állam a jogegyenlőség szellemében védelmet biztosítana számukra az
erőszakos bűncselekményekkel szemben. Így nem valószínű, hogy a jövőben a sértettek feljelentést tennének
gyűlölet-bűncselekmények esetében, ez azonban tovább nehezíti a rendőrség és a nyomozó hatóságok ilyen jellegű
bűncselekmények elleni, hatékony fellépését.
Általánosságban igaz, hogy az LMBTI csoport tagjai számára kellemetlen szexuális orientációjuk vagy nemi
identitásuk felvállalása a hatóságok előtt. Néhány gyűlölet-bűncselekménynek áldozatul esett ember úgy
nyilatkozott az Amnesty Internationalnek, hogy azért jelentették az ellenük irányuló homofób bűncselekményt,
mert aktivisták, és/vagy mert nyíltan vállalják szexuális irányultságukat.
Petros, a fiatal görög aktivista, akit fizikailag
bántalmaztak egy barátjával együtt 2012 novemberében
az egyik forgalmas, athéni téren, így emlékezik: “A
barátom az elején nem is akart rendőrt hívni. Nehezemre
esett, hogy elmenjek és jelentsem az esetet. Azért nehéz,
mert úgy érzed, később még a rendőrökkel is el kell majd
számolnod.” Hozzátette: “A meleg aktivista és általában
a meleg közösség hozzáállása teljesen más. A melegek
általában nem jelentik az ilyen eseteket, mert nem
vállalják nyíltan a másságukat, és attól tartanak, hogy a
környezetük számára kiderül. A meleg aktivistákra inkább
jellemző, hogy feljelentést tesznek a rendőrségen, habár
ők is tartanak a rendőrök esetleges homofób reakcióitól.”
Anna egy transznemű nő, aki Bolognában lakik. 2011 júliusában egy barátjával akart találkozni egy olyan
környéken, ahol sok transznemű szexmunkás dolgozik. Két fiatal férfi környékezte meg, majd inzultálni kezdték.
Amikor visszautasította a próbálkozásukat, megrugdosták és ütlegelték. A barátja szabadította ki, és vitte
kórházba. Anna számos sérülést szenvedett, és arcán helyreállító műtétet kellett végezni.
Anna feljelentést tett az esettel kapcsolatban a rendőrségnek, de egyetlen gyanúsítottat sem azonosítottak. A
rendőrőrsön átélt kellemetlenségeket Anna megosztotta az Amnesty Internationallel. “Odabent ha valaki
transznemű, értéktelennek számít. El kellett magyaráznom a rendőröknek, hogy nem vagyok szexmunkás. Azt
feltételezték, hogy az vagyok, annak ellenére, hogy hétköznapi ruhát és edzőcipőt viseltem. De nem ez a fő
probléma. A fő gond az, hogy ha a támadók nem néztek volna szexmunkásnak, akkor sem kíméltek volna. A
barátom hívta a rendőröket, akik be is jöttek a kórházba. Főként az iránt érdeklődtek, hogy mit csináltam azon a
környéken. Azt mondták, hogy 'késő este voltál ott, mi dolgod volt arrafelé?' Ugyanezt a kérdést tették fel, amikor
bementem az őrsre, hogy további részletekről számoljak be. 'De miért voltál ott? Nekünk elárulhatod.'”
A homofób és transzfób erőszak hatására az LMBTI emberek mintegy védelmi stratégiaként megpróbálnak
láthatatlanná válni. Ez erős stresszhelyzetet okoz, aggodalommal és depresszióval járhat.
“Több mint egy évvel később még mindig rettegek… A támadást követően nem tudtam anélkül sétálni az utcán,
hogy újra és újra ne forduljak hátra, hogy ellenőrizzem, nem követ-e valaki, hogy megtámadjon… Még mindig
traumatizálva vagyok, néha rémálmaim vannak.” – mondta Michelle, akit az olaszországi Cataniában támadtak
A görög Petros így nyilatkozott az Amnesty Internationalnek, 2013 márciusában: “Először kicsit megijedtem,
amikor hallottam a támadásokról, de inkább amiatt aggódtam, hogy ezek az esetek hátráltatják a közösség
boldogulását… Ami engem illet, az ellenem elkövetett támadás után pszichológushoz kellett volna fordulnom. A
támadás elviselése egy olyan tapasztalat, amely több szinten van hatással az emberre. Először is van a félelem.
Féltem egyedül hazasétálni, folyamatosan hátrafordultam, nem követ-e valaki. Aztán egy ideig nem akartam újra
aktivista lenni. Most nem azt mondom, hogy valami elveszett, de az biztos, hogy ezentúl nem fogom mások előtt
nyíltan felvállalni a másságom. Tavaly még elmentem a meleg barátaimmal iszogatni, és hajnali 4-kor, hazafelé
menet nyíltan beszélgettünk szexuális irányultságunkról. De ez ma már teljesen kizárt. Amikor a barátommal
nyilvános helyen szórakozunk, nem vagyok hajlandó nyilvánosan kinyilvánítani a vonzalmamat iránta.”
Az állam feladata biztosítani, hogy a gyűlölet-bűncselekmények áldozatai hozzájussanak tanácsadáshoz, kapjanak
jogi segítséget, és hatékony igazságszolgáltatásban részesüljenek.
Néhány áldozat arról számolt be az Amnesty Internationalnek, hogy a rendőrség miután felvette a jegyzőkönyvet,
attól kezdve egyáltalán nem tájékoztatta őt a bírósági eljárás fejleményeivel kapcsolatban. Volt, akinek lehetősége
sem volt tanúvallomást tenni, vagy legalábbis részt venni a tárgyaláson. Például Pavla, akit Zágrábban ért
homofób erőszak, hónapokkal később szerzett tudomást arról, hogy az elkövetőt kisebb vétség vádjával elítélték.
Egyáltalán nem vonták be az eljárásba a bírósági tárgyalás előtt sem, és alatta sem.
Más esetekben, az áldozatok semmilyen támogatást nem kaptak az államtól. Mint például Hristina Stoyanova,
akinek a fiát ölték meg homofób indítékból Szófiában. Ő sem kapott semmilyen pszichológusi segítséget. “Most
már járok pszichológushoz, mivel a helyzet nagyon rettenetes, és gyógyszereket szedek. Nem tudok aludni,
depressziós vagyok. Úgy gondolom, hogy nincs előrehaladás az ügyemmel kapcsolatban. Az a benyomásom, hogy
az áldozatoknak nincsenek jogaik. Nem kaptam semmilyen segítséget az államtól” – mondta az Amnesty
Intenationalnek.
Az állami támogatás hiánya a homofób vagy transzfób bűncselekmények áldozatai számára különösen hátrányos.
Ilyenkor az áldozat többszörös megkülönböztetésnek van kitéve, mint például etnikai hovatartozása, vagy korábbi,
illetve azóta is tartó szexmunkás foglalkozása miatt, mint ahogy az olaszországi Camilla esete példázza.
Camilla egy transznemű nő, aki Brazíliából származik. Egy bűnszervezet adta el Olaszországba, és kényszerítette
szexmunkára. Évekkel később sikerült kiszállnia a körből, és megszakította a kapcsolatot a bűnszervezettel.
Csatlakozott egy programhoz, amely néhai szexmunkásokat támogat. Jelenleg egy transzszervezet vezet, kapott
szállást az önkormányzattól, és most épp munkát keres.
2011 decemberében, amikor épp távozott egy night klubból, egy férfi megkörnyékezte, és szexuális ajánlatot tett
neki. Amikor visszautasította, más férfiak is feltűntek, és megtámadták őt.
“Ütötték, rugdosták az egész testemet, amikor földre rogytam, fejbe rúgtak, és letépték a parókámat. Majd az
egyikük ráült a mellkasomra, és fojtogatott. Emlékszem, arra gondoltam, hogy meg akarnak ölni, és hogy
haldoklom. Elvesztettem az eszméletem, és amikor magamhoz tértem, már egyedül voltam. Azt hiszem, azért
vertek meg ennyire brutálisan, mert visszautasítottam a szexuális ajánlataikat, és mert azt feltételezték, hogy
mivel transznemű nő vagyok, én akartam szexelni velük. Az elutasítást férfiasságuk megsértéseként értelmezték.”
Camillát kórházba szállították. Sérülései olyan súlyosak voltak, hogy három hónapig bent tartották. Előítéletet és
hátrányos megkülönböztetést tapasztalt a kórház dolgozóitól is, akik többek között elmulasztották értesíteni a
rendőrséget a bűncselekményről. Az olasz jogszabályok szerint, az egészségügyi dolgozónak hivatalos panaszt kell
benyújtania a hatóságoknak, ha olyan bűncselekménnyel találkozik, amellyel szemben eljárás indítható, mint az
ilyen, súlyos testi sértés. A kórház nem tett semmit. Camillát nem tájékoztatták a jogairól. Amikor kérte, hogy
beszélhessen a rendőrséggel, azt válaszolták, hogy megteheti miután elhagyja a kórházat.
Amikor meggyógyult, elment a rendőrségre.
“Azt kérdezték tőlem, hogy miért vártam ilyen sokáig. Az volt a benyomásom, hogy nem hisznek nekem, mert a
sérüléseim begyógyultak. Senki nem mondott nekem semmit a jogaimról.”
Camilla még mindig gyakran találkozik megkülönböztetéssel és erőszakos fenyegetésekkel a nemi identitása és a
szexmunkás múltja miatt. Arról mesélt az Amnesty Internationalnek, hogy nemrég valaki, aki korábban benne volt
az őt szexmunkára kényszerítő szervezetben, követte őt, és azzal fenyegette, hogy savval önti le.
Gyűlölet-bűncselekményért büntetlenség
“Az hajt engem, hogy ez többé nem fordulhasson elő. Az áldozatoknak, akik nem mernek feljelentést tenni, nem
lenne szabad félniük többé. Ez nem csak az én ügyem. Az én ügyem kapott nyilvánosságot, de vannak hasonló
esetek, amelyekről senki sem beszél.” Hristina Stoyanova, Bulgária
Ha az emberi jogok ilyen súlyos megsértése büntetlen marad, és az elkövetők nem kerülnek bíróság elé, úgy az
elkövetések száma emelkedni fog. A megfelelő büntetőjogi szabályozás hiánya, a szakszerűtlen vagy elfogult
nyomozás, a hatóságok esetleges mulasztásai azt eredményezik, hogy a gyűlölet-bűncselekményekből nem lesz
bírósági ügy, így a bűnösök sem kapják meg méltó büntetésüket.
Ám egy alapos, pártatlan és gyors nyomozás sem vezet feltétlenül minden esetben a gyanúsítottak azonosításához.
A szükséges intézkedések elhanyagolása, úgy mint a gyanúsítottak gyors letartóztatása vagy a gyűlöletbűncselekmények nyomozásában való késlekedés szintén büntetlenséghez vezethetnek, mint Mihail Stoyanov
gyilkosa esetében.
Mihail Stoyanov meggyilkolása
2008. szeptember 30-án kora este Mihail Stoyanov, a 25 éves, szófiai orvostanhallgató elment hazulról. Szólt
édesanyjának, hogy nem marad sokáig. Ezen az éjszakán brutálisan meggyilkolták a Borisova Kertben, Szófiában,
mert homoszexuálisnak vélték. 2010-ben a nyomozás után letartóztatták a két állítólagos elkövetőt. A homofób
indok kellően alátámasztottá vált a nyomozás során, ezt az ügyész is elismerte az Amnesty International 2012
júniusában végzett kutatásában. Tény, hogy három tanú is azt vallotta, hogy a Borisova Kertben végignézte, amint
a két gyanúsított megöli Mihailt. Ezek a tanúk a feltételezések szerint annak a csoportnak a tagjai, akik meg
akarják tisztítani a parkot a melegektől, és akik több olyan támadásért is felelősek, amikor azért támadtak meg
férfiakat, mert azt feltételezték róluk, hogy a saját nemükhöz vonzódnak. A két gyanúsítottat először őrizetbe
vették, majd házi őrizetbe kerültek 2012 áprilisáig, majd, amikor az előzetes letartóztatás maximum időtartama
lejárt, óvadék ellenében mindkettőjüket szabadlábra helyezték. A nyomozás 2012 májusában zárult le. Majdnem
5 évvel a gyilkosság után a büntetőeljárás még mindig nem kezdődött el. 2012. december 17-én az ügyész vádat
emelt a két gyanúsított ellen a Szófiai Városi Bíróságon. A bíróság elutasította az indítványt jogi hiányosságokra
hivatkozva. 2013 augusztusáig nem történt újabb vádemelés. Mihail édesanyját, Hristinát teljesen kikészítette a
vádemelés meghiúsulása. Az asszony annak ellenére, hogy folyamatos információgyűjtéssel és a nyomozóknak
adott tanácsokkal aktívan részt vesz a nyomozásban, most reményvesztetté vált. Elhagyatottnak érzi magát a
hatóságok hozzáállása miatt. A Mihail meggyilkolásával gyanúsított két férfi ellen két súlyosbító körülmény
figyelembevételével emeltek vádat, az egyik a huliganizmus, a másik a különös kegyetlenség, de a vélelmezett
szexuális orientáció motivációt nem vették figyelembe. Ennek figyelmen kívül hagyása a vádelemelés során azt
jelenti, hogy a diszkriminációs indítékot továbbra sem ismerik el.
A bolgár törvények egyáltalán nem tartalmaznak szexuális irányultság és nemi identitás miatt elkövetett
bűncselekményekkel kapcsolatos rendelkezéseket. A homofób indokkal elkövetett bűncselekmények a legjobb
esetben is a huliganizmus vádja alatt jelennek meg. A Bolgár Büntető Törvénykönyv 325.§-a szerint a
huliganizmus az egybeeső, feltűnően a közrendbe ütköző, a társadalommal szemben nyíltan tiszteletlen
cselekmények összessége. A kormány 2010-ben párbeszédet kezdeményezett a büntető törvénykönyv
módosításáról, munkacsoportokat hoztak létre civil szervezetek bevonásával abból a célból, hogy „megalkossák”
az új büntető törvénykönyv vázlatát. A 2013 májusában elkészült vázlat tartalmazza a gyűlölet-bűncselekmények
indítékaként a szexuális beállítottságot, de a nemi identitást nem. Nincs adat arra, hogy hány gyűlöletbűncselekmény alapult homofób vagy transzfób motiváción.
Az államoknak világos jogszabályokkal tiltaniuk kell a gyűlölet-bűncselekményeket. A törvényhozásnak
egyértelműen ki kell mondania a nemi identitáson és szexuális beállítottságon alapuló, a nemzetközi emberi jogi
egyezmények által is bűncselekmények minősülő gyűlölet-bűncselekmények büntethetőségét. Az államoknak
biztosítaniuk kell, hogy a nyomozó és vádemelő hatóságok mindig feltárják a homofób és transzfób motivációkat a
bűncselekményekkel kapcsolatban. Annak érdekében, hogy az eljárások hatékonyak legyenek, az országok
gyűjtsenek adatokat az ilyen jellegű bűncselekményekkel kapcsolatban. AZ EU-nak érthető iránymutatásokat kell
elfogadni a gyűlölet-bűncselekmények minden formájával kapcsolatban, ide értve a szexuális irányultságon és
nemi identitáson alapulókat is. Ehhez kapcsolódóan szükséges a 2008/913/JHA. Kerethatározat felülvizsgálata.
Ajánlások az országok számára:
1. A jog biztosítsa minden olyan bűncselekmény büntethetőségét, amely védett tulajdonsággal bíró, vagy
arra való összefüggésben, azokkal rendelkező személyek vagy vagyontárgyaik ellen követnek el.
2. Ideértve a szexuális beállítottságot és nemi identitást is, mint védett tulajdonságot, egyben mint az
elkövetett gyűlölet-bűncselekmény indítékát.
3. A nyomozást végző hatóságok a nyomozás során győződjenek meg arról, hogy nem homofób vagy transzfób
motivációból követték-e el a bűncselekményt, különösen akkor, amikor nyomós ok van azt feltételezni,
hogy ilyen indok lehet a háttérben annak ellenére, hogy az áldozat ezt nem említette.
4. A nyomozó hatóságok elegendő bizonyítékok esetén mindig tegyék egyértelművé a bíróságok számára, ha
homofób indok van a bűncselekmények hátterében.
5. A hatóságok gyűjtsenek adatokat minden szinten, ide értve a feljelentéseket, a nyomozást, a vádemelést
és az ítéleteket is. Ezeket az adatokat bontsák szét szexuális irányultság és nemi identitás motiváció
szerint is. Ezek az adatok legyenek nyilvánosan elérhetők (ügyelve természetesen az adatvédelemre), és
ezen adatok segítségével a hatóságok dolgozzanak ki eljárási módokat a diszkrimináció valamennyi
formája ellen.
6. A hatóságok tájékoztassák az áldozatokat az ügyeik állásáról, hallgassák meg őket a büntető eljárás során,
továbbá kapjanak pszichológiai és jogi segítséget.
7. Tartsanak általános és speciális tréningeket a rendőrségen, az igazságügyben és az egészségügyben
dolgozók számára a nemi identitáson és szexuális irányultságon alapuló diszkriminációval és a gyűlöletbűncselekményekkel kapcsolatban.
1. Vizsgálja felül a 2008/913/JHA Kerethatározatát annak érdekében, hogy biztosítani tudja a megfelelő
intézkedéseket a gyűlölet-bűncselekmények ellen, ide értve a szexuális irányultságon és a nemi
identitáson alapuló bűncselekményeket is. Mindegy egyéb dokumentum felülvizsgálatakor is ügyelni kell
arra, hogy a hatóságok minden esetben vizsgálják ki a gyűlölet motivációkat úgy a nyomozás, mint a
vádemelés során.
2. Az EU minden tagállamában biztosítsa a joghoz jutás esélyét az áldozatok számára (29/2012. Irányelv)
Az AI egy nemzetközi mozgalom, közel 3 millió támogatóval és aktivistával
több mint 150 országban, akik azért harcolnak, hogy véget vessenek a
visszaéléseknek. Hisszük, hogy minden embernek joga van ahhoz a
védelemhez, amit az Emberi Jogok Egyetemes Nyilatkozata és más nemzetközi
emberi jogi irányelvek biztosítanak. Függetlenek vagyunk minden kormánytól,
politikai ideológiától, gazdasági érdektől vagy vallástól, a támogatások nagy
részét a nyilvános adományok és a tagdíjak adják.
A gyűlölet-bűncselekmények természete